A Nyugat fogalma, fénykora és a várható vége

 A ”Nyugat” mai fogalma: A ”Nyugat” történelmileg kialakult politikai-kulturális-gazdasági fogalom, magában foglalja Nyugat-Európa egykori gyarmattartó államait, és az Amerikai Egyesült Államokat, Kanadát, Ausztráliát, Új-Zélandot (angol lakosságú egykori angol gyarmatok), valamint Izraelt.
A fenti államok kivétel nélkül jóléti államok, amelyek mára ugyan elveszítették gyarmataikat, de az egykori gyarmatokból ún. ”szekuláris gazdagságra” tettek szert. Ezek az államok a II. Világháború végéig a világ gazdasági, kulturális és főleg civilizatórikus vezető hatalmai voltak. A 19. század elején a Föld szárazföldjeinek mintegy háromnegyed része volt a nyugati európai hatalmak gyarmata. Ezt az időszakot nevezhetjük a Nyugat fénykorának. Ugyanekkor a világban meghatározó volt a nyugati tudomány, a technika, a kultúra, a civilizáció (pl. ekkor vette át az egész világ a nyugati ruha-viseletet).
A 18. század utolsó negyedévében függetlenedett Egyesült Államok a létrejöttétől kezdve a Nyugat része volt, de ez nem mondható el a 19. század első negyedében függetlenedett hatalmas spanyol- és portugál amerikai gyarmatokról. Sőt, manapság már a latin-amerikai országok jelentős része kifejezetten ellenséges viszonyban van a Nyugat vezető hatalmával, az Egyesült Államokkal.
Németország viszonya a Nyugathoz a Legújabb-korban: A 18-19. századi Porosz Királyság hosszú és véres háborúkat folytatott a Nyugattal szemben, többnyire sikeresen. Ez vezetett el a II. Német Császárság létrejöttéhez. (1871. január 18. Versailles). Ettől kezdve a németek a „Föld Újrafelosztása” folyamatban jelentős gyarmatokra tettek szert, ennek ellenére nem tudtak bekerülni a ”Gyarmatosító Elitbe”, az igazi Nyugat, az angolszász hatalmak és Franciaország elzárták az utat ezen törekvések elől. Ennek folyománya volt a két világháború. A mai Németország viszont, az EU vezető, a Nyugat második, míg a világ harmadik legnagyobb gazdasági hatalma. Németország két világháborút elvesztett, de a második utáni békét látványosan megnyerte.
A mai ”Nyugat”-hoz tartozás elengedhetetlen feltételei: NATO-tagság, vagy valamiféle alternatív katonai szövetség az Egyesült Államokkal, (lásd: Izrael),  és az EU-tagság. Ez alól kivételek a volt szocialista országok, amelyek a szovjet-korszakban a Varsói Szerződés tagjai voltak, ezeket a Nagy Nyugatra Nyitás (1989-1990)  ellenére sem lehet a Nyugathoz sorolni. Jelenleg a gyarmataikat elveszített Nyugat éppen ezeket az új, hozzá képest szegény, a történelem által ”besodródott” országokat igyekszik kizsákmányolni.
A mai Nyugathoz tartozás egyik előfeltétele még a (neo)liberális államszervezet, amelyben semmiféle ideológiai tényező (vallás, nemzeti eszmék) nem akadályozhatják a tőke szabad áramlását. Ezen a téren különösen az EU-ba az utóbbi években felvett szocialista országok kerülnek szinte mindennapos konfliktusokba az EU organizációjával. Keleten még élnek bizonyos nemzeti- és vallási eszmei berögződések, amelyek a marxista eszmei elnyomás ellenhatásaként kifejezetten megerősödtek, sőt maguk a marxista eszmei direktívák is nagyon élnek még, de a klasszikus Nyugaton ezek az eszmék már nagyrészt elhaltak.
Az előadás áttekinti azokat a történelmi folyamatokat, amelyek a mai „Nyugat” kialakulásához elvezettek, és azokat a folyamatokat, amelyek történelmi időmércével mérve gyors összeomlásához vezetnek. Itt elsősorban a Nyugatot sújtó demográfiai katasztrófát kell kiemelnünk.
Az újkori Nyugat kialakulásának döntő folyamata a 15. századtól kezdődő ún. Nagy Földrajzi Felfedezések időszaka, amikor az első két globális birodalom, a Portugál és a Spanyol globális birodalom kialakult, ezeknek minden kontinensen voltak már gyarmataik a 16. században. A Globális Birodalom fogalma Henrique O Navegador (Tengerész Henrik) portugál nagyhercegtől származik a 15. század elejéről, aki döntő fontosságúnak tartotta a hajózás fejlesztését a globális birodalmi célok eléréséhez.

A 17. századtól ezt a két alapító gyarmattartót fokozatosan kiszorítják a protestáns új gyarmatosítók, a hollandok és az angolok. Elsősorban velük veszi kezdetét a globális kapitalizmus kifejlődésének folyamata. Az újkori kapitalizmus kifejlesztésében az Európába beözönlő gyarmati kincsek áruvá változtatási rendszerének kialakításában az európai zsidóságnak döntő szerepe volt. Ők hozták létre először a történelem folyamán a globális pénzrendszereket, amelyek már a 19. századra kialakuló nemzetközi bankrendszerek előfutárai voltak.
Az újkori kapitalizmus legnagyobb ”projektje” az Emberiség történetének legszörnyűbb humanitárius katasztrófája volt, a 16. század végétől a 19. század elejéig az Amerikában kiirtott őslakosság helyébe Afrikából Amerikába áthurcolt mintegy 30 – 50 millió afrikai bennszülött, amelyek legalább egynegyede útközben elpusztult. A Nyugat gazdagságának megteremtése kontinensek népességének kiirtása, és kontinensek népeinek transzportja révén jött létre. Ebben pedig az összes Nyugat-Európai tengeri hatalom részt vett.
A Nyugat-európai gazdasági-tudományos-technikai fejlődésnek igen fontos dinamikai tényezője volt a területhez tartozó „háború-sűrűség” minden Európán kívüli területhez mért legmagasabb volta. A viszonylag kis területen egymás mellett létező globális európai nagyhatalmak állandó háborúban álltak egymással, és az Új Korban ezen hatalmak (különösen Anglia, Franciaország, Spanyolország, majd a 18. századtól Poroszország)  egymás ellen vívott háborúi az egész Glóbuszra kiterjedtek, azaz világháborúk voltak. Ezeket a háborúkat nyugodtan világháborúknak lehet minősíteni: Harmincéves Háború (1618 – 1648), Spanyol Örökösödési Háború (1700-1714), Osztrák Örökösödési Háború (1740-1748), Hétéves Háború (1756-1763), és persze a Napóleoni Háborúk (1804-1815). Tehát a világháború is Nyugat-Európai találmány, mint számos egyéb borzalom!
Ilyen szörnyűségek az újkori vallásháborúk, amelyek közül kiemelkednek a Habsburgok által kezdeményezett „Ellenreformáció” vallásháborúi. Ezek a Harmincéves Háborúban kulmináltak, amelyben kiirtották Németországnak legalább a kétharmadát, de van olyan kalkuláció is, amely szerint a négyötödét. Ez legalább 20 millió ember, és ha meggondoljuk, hogy a 20. századi I. Világháborúban ”csak” 10 millió ember halt meg, akkor a 30 éves Háború ugyancsak megelőzte korát.
A vég kezdetei:
Úgy tűnik, hogy a Második Világháború volt az a sokkszerű esemény, amely az európai populációt biológiai létében is megrogyasztotta, amelyet még fokozott az, hogy Európát két külső, barbár szuperhatalom, a Szovjetúnió és az Amerikai Egyesült Államok katonailag megszállta. Történelmileg kimutatható, hogy minden populáció, lehet az akár egy kontinens teljes populációja is, már képtelen megemészteni bizonyos traumákat, és ezekbe belepusztul. Lásd pl. az amerikai bennszülött populáció összeroskadását a 16. században.
A II. Világháború 60 millió halottját Európa lakossága nem tudta kiheverni, először Nyugat-Európában közvetlenül a II. Világháború után megkezdődött a lakosság csökkenése, amely akkor még egyáltalán nem terjedt ki a szovjet megszállás alatt álló Közép-Kelet Európára, sőt, ott még kifejezett demográfiai csúcsok is előfordultak. (lásd: Ratkó-korszak) A Kelet-Európai országok Nyugathoz csatolása után azonban ott is elkezdődött a demográfiai összeroskadás - a nagyon erősen katolikus Lengyelország és különösen a muszlim Albánia kivételével.
A kihalóban lévő európai őslakosság helyébe Nyugat-Európa összes országába magas szaporaságú kultúridegen, főleg muszlim lakosság tódul be, és 2050-2060 körül egyenlő arányban lesznek jelen, míg 2100-ra az összes nyugat-európai országban ők lesznek többségben. Ez a tendencia kiterjed Észak-Amerikára is, a déli USA államokban rohamosan nő a spanyol anyanyelvű, főleg kevertvérű lakosság, 2030 körül az összes Mexikótól meghódított déli államban ők lesznek többségben (”Reconquista”) és az USA 2040-2045 körül megszűnik anglofon és fehér többségű ország lenni.
Ez a Nyugat demográfiai végzete. És most lássuk a gazdasági-politikait: 1948-ban létrejött Izrael állam, amelynek világpolitikai jelentősége akkor még nem volt általánosan világos. Az addig kizárólag diaszpórában szétszórt, de világgazdaságilag igen befolyásos zsidóság ősi területén csaknem két évezred után újra anyaországhoz jutott, méghozzá már kezdetekor a diaszpóra, de majd rövid idő múlva elsősorban az angolszász államok által erőteljesen támogatott, hallatlan erős teokratikus, nemzeti állam formájában.
Fél évszázad után Izrael a világ ötödik legerősebb nukleáris katonai hatalma lett, a Nyugaton, ahová a világ zsidóságának nagy többsége is tartozik,  óriási politikai befolyással. Izrael megalakulása óta egyfolytában háborúkat folytatott a szomszédos iszlám országokkal, győzelmet győzelemre halmozva növelve területét.
Történt ez annak ellenére is, hogy a környező arab országokat az egykori Szovjetúnió jelentős katonai segélyben részesítette!  Ezek a háborúk végül kiterjedtek szinte az összes iszlám országra, és nagyjából az elmúlt negyedszázadban ez egy permanens Izrael-Iszlám világháborúvá nőtte ki magát. A szovjet birodalom szétesése után a Varsói Szerződésből a NATO-ba áthelyezett volt szocialista országok már egy olyan NATO-ba kerültek, amelynek elsődleges feladata volt Izrael védelme az Iszlám világ ellen.
Ennek ideológiája az „Iszlám terrorizmus elleni világháború, amely akár hosszú évtizedekig is eltarthat” (Bush jr.) Ez a világháború azonban gazdaságilag szétzilálta a Nyugatot, mély gazdasági válságba döntve azt. Obama amerikai elnök megpróbált ebből a csapdából kimenekülni, de már úgy tűnik túl későn próbálkozott, és ”bentragadni” látszik. A világháborúzó két fél ellentéte antagonisztikus, nincs békés megoldás. Bármelyik fél visszakozása teljes vereséggel érne fel.

Közben a világ boldogabbik fele, amelyik nem háborúzik, hanem gazdaságilag prosperál és virágzik, már egy hatalmas tömbben egyesült, ez a BRICS (Brazil, Russia, India, China, South-Africa), amely már azt is megengedheti magának, hogy a minden szempontból dekadens Nyugatot egyszerűen már ne is vegye komolyan…, de reméljük, hogy egy szép temetésre még méltónak tart minket…)
